
Općinski sud u Rijeci
    Prekršajni odjel


U   I M E   R E P U B L I K E   H R V A T S K E

R J E Š E N J E

Općinski sud u Rijeci, Prekršajni odjel, po sucu Vladi Pleše, uz sudjelovanje Ursule Čorić kao zapisničarke, u prekršajnom postupku protiv I. okrivljenika Jura Matičevića, II. okrivljenika Stipa Čovića, III. okrivljenika Ivana Kristića, IV. okrivljenika Roka Šalova, V. okrivljenika Josipa Veića, VI. okrivljenika Jura Budimira, VII. okrivljenika Ratka Bojića, VIII. okrivljenika Dominika Đula, IX. okrivljenika Marina Odrljina, X. okrivljenika Josipa Kušćevića, kojeg brani Dean Rahan, odvjetnik iz Supetra i XI. okrivljenika Petra Bodrožić-Brnića, radi djela prekršaja iz čl. 39.a st. 1. t. 5. Zakona o sprječavanju nereda na športskim natjecanjima (NN br. 117/03, 71/06, 43/09, 34/11, 114/22) iz optužnog prijedloga PU Primorsko-goranske, Prve policijske postaje Rijeka, Klasa: 211-07/22-5/21260, Urbroj: 511-09-23-22-1 od 10. kolovoza 2022., temeljem odredbe čl. 184. st. 6. Prekršajnog zakona (NN br. 107/07, 39/13, 157/13, 110/15, 70/17, 118/18, 114/22, nastavno PZ), dana 30. srpnja 2026., 

r i j e š i o    j e

Utvrđuje se da je nastupila zastara prekršajnog progona i obustavlja se prekršajni postupak protiv I. okrivljenika Jura Matičevića, II. okrivljenika Stipa Čovića, III. okrivljenika Ivana Kristića, IV. okrivljenika Roka Šalova, V. okrivljenika Josipa Veića, VI. okrivljenika Jura Budimira, VII. okrivljenika Ratka Bojića, VIII. okrivljenika Dominika Đula, IX. okrivljenika Marina Odrljina, X. okrivljenika Josipa Kušćevića i XI. okrivljenika Petra Bodrožić-Brnića, radi djela prekršaja iz čl. 4. st. 1. t. 10. Zakona o sprječavanju nereda na športskim natjecanjima, kažnjivo po čl. 39a. st. 1. t. 5. istog Zakona.

Temeljem čl. 140. st. 2. PZ troškovi prekršajnog postupka padaju na teret proračunskih sredstava Suda.  

Obrazloženje

	1. PU Primorsko-goranska, Prve policijske postaje Rijeka, Klasa: 211-07/22-5/21260, Urbroj: 511-09-23-22-1 od 10. kolovoza 2022., podnijela je optužni prijedlog protiv I. okrivljenika Jura Matičevića, II. okrivljenika Stipa Čovića, III. okrivljenika Ivana Kristića, IV. okrivljenika Roka Šalova, V. okrivljenika Josipa Veića, VI. okrivljenika Jura Budimira, VII. okrivljenika Ratka Bojića, VIII. okrivljenika Dominika Đula, IX. okrivljenika Marina Odrljina, X. okrivljenika Josipa Kušćevića i XI. okrivljenika Petra Bodrožić-Brnića, zbog prekršaja činjenično i pravno označenog u izreci.
2.Ovaj je Sud po službenoj dužnosti utvrdio da se protiv okrivljenika u ovom predmetu prekršajni postupak više ne može voditi, jer je od vremena kada je prekršaj počinjen dana 8. svibnja 2022. godine, proteklo više od četiri godine, pa je u smislu čl. 13. PZ nastupila zastara prekršajnog progona. 
3.Dana 10. travnja 2025. donesena je presuda ovog Suda pod brojem gornjim kojom su okrivljenici proglašeni krivima i kažnjeni, međutim u dostavi osuđujuće presude i roku za podnošenje žalbe utvrđeno je da je istekao zakonom propisani rok za zastaru prekršajnog progona i prekršajni postupak je trebalo obustaviti.
4.Temeljem svega navedenog, a temeljem odredbe čl. 184. st. 6. PZ, doneseno je rješenje kojim se obustavlja prekršajni postupak protiv okrivljenika.

Rijeka, 30. srpnja 2026.

   Zapisničarka						                             Sudac
Ursula Čorić, v.r.                                                                              Vlado Pleše, v.r.

Za točnost otpravka-ovlašten službenik:
[bookmark: _GoBack]	 					



	Uputa o pravnom lijeku:
	Protiv ovog rješenja može se izjaviti žalba Visokom prekršajnom sudu RH u Zagrebu u roku od 3 dana od dana primitka rješenja. Žalba se podnosi putem ovog Suda u dva istovjetna primjerka i ne podliježe naplati pristojbe. 
 
Dostavna naredba:
1. tužitelju 
2.-12. I.- XI. okrivljeniku
13. branitelju
14. spis

